Kreeka meedia

Trükimeedia

Kreekas on 82 üleriigilise levikuga ajalehte. Neist 8 on hommikulehed, 13 õhtulehed, 22 pühapäevalehed ja 16 nädalalehed.
Suurima läbimüügiga iga päev ilmuv ajaleht on Ta Nea, mille trükiarv on 59 000 ja lugejaskond 191 000 (WAN-IFRA:529) Ta Nea ilmub Kreeka pealinnas Ateenas ja kuulub Lambarkis Press Groupi koosseisu, nagu ka hommikuleht To Vima. Ajaleht on vasaktsentristlik ning 1980. ja 1990. aastatel toetas ajaleht Kreeka Sotsialistlikku Parteid. Kathimerinit loetakse Kreeka meedia liberaalsuse lipulaevaks. Kõrge kvaliteediga päevaleht ilmub ka inglise keeles ning see levib samuti USA-s ja Küprosel. Alates 1988. aastast on lehe omanik Aristidis Alafouzos. 2008. aasta seisuga suuruselt kolmandal päevalehel Eleftherotypial ilmub ka pühapäevaväljaanne – Kyriakatiki Eleftherotypia. Laupäevases ja pühapäevases lehes on loo autoriks pandud “los”, mis tagab anonüümsuse. Kreeka keeles tähendab "Ιος" viirust.

Suurimad ajalehed (trükiarvu järgi)

Ta Nea (tsentristliku poliitilise suunitlusega hommikuleht), Kathimerini (paremtsentristliku poliitilise suunitlusega päevaleht), Eleftherotypia (vasaktsentristliku päevaleht), To Vima (tsentristlik päevaleht), Ethnos (tsentristlik päevaleht), Sportday (spordiajaleht), Eleftheros Typos (paremtsentristlik päevaleht), To Fos ton Spor (jalgpallispordi ajaleht), Protathlitis (spordileht), Goal News (spordileht)
Eleftheros Typos suleti 22. juunil 2009. Kreekas ilmub ka tasuta päevalehti, näiteks City Press, Metro ja Metropolis. City Press ja Metro on trükiarvuga 100 000 ning lugejaid on neil vastavalt 333 000 ja 332 000. Metropolise trükiarv on 10 000 ja lugejaid 167 000. (ZenithOptimedia; FDN Newsletter; WAN-IFRA assessment (circulation Metropolis and Magnesia) Kreekas oli 2009. aastal 44 päevalehte, neist 4 olid tasuta kättesaadavad. (WAN assessment; 2009 WAN assessment (free dailies); WAN-IFRA assessment) 2007. aastal luges ajalehti 11,7% täiskasvanutest. (FOCUS BARI S.A.) Veebiväljaannetest on Kreekas populaarseim Naftemporiki (naftemporiki.gr) mille külastajate arv 2009. aastal küündis 480 000-ni kuus. (Google Ad Planner)
Spordiportaali sport.gr külastab 500 000 inimest kuus. (World Press Trends 2010:525)

Internet

2009. aastal kasutas Kreekas Internetti 46% elanikkonnast. 2011. aasta algus näitas, et kasutajaskond oli 20% võrra kasvanud. Kreekas on tsensuurivaba Internet. 2006. aastal kasutas kreeklane Internetti keskmiselt 54 minutit, 2007. aastal 60 minutit päevas (2006 ADNPA; 2007 BARI FOCUS S.A.) Kümme külastatumat veebisaiti Kreekas on Facebook, Google.gr, Google.com, YouTube, Blogger, Yahoo!, Windows Live, Wikipedia, Twitter, WordPress. (http://www.alexa.com/topsites/countries/GR)

Avalik-õiguslik ringhääling

Kreeka rahvusringhääling (1) (ERT) on riigile kuuluv avalik-õiguslik raadio- ja televisioonikompanii. ERT on EBU liige. ERT alustas tegevust 1938. aastal, piirdudes algselt raadioprogrammide edastamisega Ateenast. 1950. aastal oli see üks 23-st EBU asutajaliikmest. 1966. aastal alustati teleülekannetega. ERT-d rahastatakse peamiselt litsentsitasudest.

Raadio

Raadio on Kreekas olulisuselt teine infoallikas ja meelelahutusepakkuja. Kreekas on 1058 raadiojaama. (1) ERT-l on neli üleriigilist raadiojaama. ERA NET keskendub uudistele ja jutusaadetele, ERA2 muusikale, ERA3 klassikalisele muusikale ja kultuurile ning ERA4 on spordikanal. Lisaks on ERT-

Populaarsemad eraraadiojaamad

Antenna1, Skai Radio, Rythmos, Athena 9.84 FM, Radio Filia, International Hellenic Radio Networ, Nova Sport FM

Televisioon

ERT-l on kolm üleriigilist telejaama. ET1 on meelelahutuskanal, kust võib leida kultuuri-, spordi-, uudiste- ja lastesaateid. NET on eelkõige uudistekanal, kuid sealt võib leida ka sporti ja lastesaateid. ET3 edastatakse Thessalonikist, see keskendub kohalikele uudistele ja kultuuriprogrammile. ERT World on satelliitkanal, mis on mõeldud välismaal elavatele kreeklastele. (1) Vaadatavuse osas domineerivad erakanalid.(1) Nendest on tähtsaimad Mega TV (esimene Kreeka eratelekanal, vaadatavuselt suurim Kreeka kanal, keskendub sarjadele ja meelelahutussaadetele), Alpha TV (kuulub Saksa telekompaniile RTL, edastab nii kodu- kui välismaist meelelahutust), Alter Channel (edastab väidetavalt parimaid uudisteprogramme kogu riigis, lisaks näidatakse ka meelelahutussaateid), ANT1 (vaadatavuselt teine kanal Kreekas, näitab populaarseid telesarju ja telemänge) ja Star Channel (elustiili- ja kõmusaated). (1)

Reklaamikanalid

Kõige rohkem kohtab Kreeka meedias reklaami paberkandjal, juhtival kohal on tasuta päevalehed. 2010. aastal kulutati reklaamile ajalehtedes 344 mln ja ajakirjades 761 mln eurot. Televisioonis reklaamimisele kulutati 532 mln eurot. Rahaliselt mahult järgmised on välisreklaamid, millele 2010. aastal kulutati 202 mln eurot. Reklaamile raadios kulutati 121 mln eurot. (Media Services, ZenithOptimedia) Ajalehtede reklaampinna suurimateks ostjateks on finantsorganisatsioonid, neile järgnevad avaliku sektori reklaamid ja meelelahutus. (Media Services S.A.)
Suurim kirjastus on Pegasus Publishing SA, mille trükiarv ulatub 38 902-ni (2008. aasta andmed). Trükiarvu järgi on järgmised kaks suuremat kirjastust Lambrakis Press SA (35 590) ja C K Tegopoulos SA (28 296). (Allikas ADNPA)